
s 41. sjednice Vijeća Mjesnog odbora „Kralj Petar Svačić“ održane u srijedu, 28. kolovoza 2024.
u 18,00 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća Mjesnog odbora: Martina Cajner Vela, Ana-Marija Huzjan, Taiba Redžepagić 
Predsjednica Vijeća Mjesnog odbora utvrđuje da je nazočna većina članova Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća Mjesnog odbora predlaže usvajanje Zapisnika s prethodne 40. sjednice Vijeća i otvara raspravu o istome. Budući da nema primjedbi na Zapisnik, Vijeće Mjesnog odbora „Kralj Petar Svačić“ jednoglasno usvaja zapisnik s 40. sjednice Vijeća Mjesnog odbora „Kralj Petar Svačić“.
Predsjednica Vijeća Mjesnog odbora predložila je sljedeći 

DNEVNI  RED
1. Pritužbe građana na Nacrt prijedloga Zaključka o popisu ulica po zonama i blokovima, donošenje zaključka 
2. Postavljanje prometnog ogledala u Žerjavićevoj ulici, preko puta Spara, donošenje zaključka 
3. Pitanja i prijedlozi

Predloženi dnevni red jednoglasno je usvojen. 

Ad 1. Pritužbe građana na Nacrt prijedloga Zaključka o popisu ulica po zonama i blokovima 
Članice Vijeća Mjesnog odbora „Kralj Petar Svačić“ primilo je niz pritužbi sugrađana na navedeni Nacrt stoga jednoglasno donose sljedeći 

[bookmark: _Hlk177638848]ZAKLJUČAK

1. Vijeće Mjesnog odbora „Kralj Petar Svačić“ traži od nadležnog gradskog ureda da uzme u obzir sljedeće primjedbe nas i naših sugrađana prilikom razmatranja primjedbi pristiglih u javnom savjetovanju.
Primjedbe Vijeća Mjesnog odbora:
· Naš bi mjesni odbor prema Nacrtu pripadao u buduću zonu 5 koja na istoku završava na Trgu kralja Tomislava. Smatramo problematičnom tu granicu jer je riječ o samom srcu grada koji je ovim razdijeljen na dva dijela i kojom se naši sugrađani tjeraju na periferiju zona 5 odnosno 6 čime će se a) povećati vrijeme potrebno za putovanje na posao i kući što će smanjiti kvalitetu ionako užurbanog života građana; b) građani više neće moći parkirati u budućoj zoni 5 odnosno 6 kao prirodnom okruženju u kojem traže parking, ako ga ne pronađu u blizini svog doma bez dodatnih troškova, što smatramo nepravednim i neučinkovitim; c) neutvrđeno vrijeme kruženja automobilom po centru grada doprinijet će većoj zagađenosti zraka i također utjecati na smanjenje kavlitete života građana.

· Trenutna podjela zona 5 i 6 nije učinkovita niti pravedna i zbog toga što ne uzima u obzir činjenicu da se u najužem centru, povijesnoj jezgri, objekti obnavaljaju u manjem ili većem opsegu. Te obnove zahtijevaju korištenje niza parkirnih mjesta. Samo u našem Mjesnom odboru u ovom trenutku su u obnovi minimalno 4 objekta. Ovakvo stanje trajat će godinama jer se složeni posao obnove povijesnih građevina ne može obaviti u kratkom vremenu, što zbog dostupnosti izvođača, što zbog raspoloživih sredstava kao i drugih razloga. 
Sve to vrijeme građanima će permanentno biti smanjena dostupnost javno raspoloživih parkirnih mjesta.
 
· Ako će građani biti prisiljeni parkirati u svojoj zoni, tada cijena koja se sada plaća za tzv. povlaštene parkirne karte nije pravedna. Ako smo svedeni na zajednički nazivnik sa svima koji dolaze u Donji grad privremeno, na nekoliko sati, i ako konkuriramo za ista parkirna mjesta, tada ne vidimo opravdanje da mi plaćamo veću cijenu parkinga. Pogotovo ako nam se novim Zaključkom ukida „povlastica“ „besplatnog“ parkiranja u drugim, trenutnim zonama. 

· Jedini način da novo, blokovsko parkiranje bude prihvatljivije za građane našeg Mjesnog odbora i Donjeg grada općenito jest da se buduća zona 5 i 6 ujedine i čine jednu zonu. Također predlažemo smanjenje cijene parkirnih karata.

· Predlažemo da se razmotri uvođenje naknade za ulazak u povijesnu jezgru onim vozilima čiji vlasnici nemaju prebivalište na području našeg Mjesnog odbora i Donjeg grada općenito (po uzoru na npr. London koji naplaćuje tzv. congestion charge). 

2. Ovaj se zaključak dostavlja Gradskoj četvrti Donji grad na daljnje postupanje.





Ad 2. Postavljanje prometnog ogledala u Žerjavićevoj ulici, preko puta Spara, donošenje zaključka
Zbog povećanja prometne sigurnosti prilikom izlaska iz dvorišta trgovine Spar u Žerjavićevoj ulici, Vijeće Mjesnog odbora „Kralj Petar Svačić“ jednoglasno donosi sljedeći

ZAKLJUČAK

o postavljanju ogledala u Žerjavićevoj ulici preko puta ulaza u trgovinu Spar


1. Vijeće Mjesnog odbora „Kralj Petar Svačić“ traži postavljanje ogledala na južnoj strani Žerjavićeve ulice, prije skretanja na Trg kralja Petra Svačića, preko puta trgovine Spar, kako bi se povećala prometna sigurnost korisnika trgovine odnosno sugrađana koji ga svakodnevno koriste. 

2. Ovaj se zaključak dostavlja Vijeću Gradske četvrti Donji grad na daljnje postupanje.

Ad 3. Pitanja i prijedlozi
Pitanja i prijedloga nije bilo. 

Sjednica je završila u 19.00 sati.
Zapisnik je vodila Ana-Marija Huzjan.

KLASA: 024-08/24-003/1717
URBROJ: 251-13-11-1/003/24-2
Zagreb, 28. kolovoza 2024.


Predsjednica
Vijeća Mjesnog odbora
„Kralj Petar Svačić“

